Относно: Възникнала авария при изпълнение на строеж: „Пристройка за национален център за Природо-математически науки към Природо-математическа гимназия /ПМГ/“Н. Обрешков“ гр.Казанлък
Назначената със Заповед на Началник РОНСК Стара Загора техническа експертна комисия /ТЕК/ за извършване на проучване и документиране на аварията на част от сградата на Природо-математическа гимназия „Никола Обрешков“ гр.Казанлък приключи своята работа с протокол по наредбата за аварията и изготвена техническа експертиза..
Протоколът на техническата експертна комисия е в процедура по съобщаване на всички заинтересовани лица, които имат право в седем дневен срок от получаването му да го обжалват пред органа, издал заповедта за назначаване на ТЕК.
След изтичане на срока за обжалване и разглеждане на възраженията и след приключване на всички спешни и неотложни работи, предписани от членове на ТЕК със заповеди в заповедната книга по временно укрепване на авариралата сграда, протоколът за обследване на аварията ще бъде одобрен и вписаните указания и решения в него ще станат задължителни за изпълнение.
Относно заключенията на ТЕК за причините за аварията и виновните лица, информацията може да бъде предоставена след утвърждаване на протокола.